নাজির আহমেদ ওয়ানী
ল্যান্স নায়েক নাজির আহমেদ ওয়ানী, এসি, এসএম ও বার ভারতীয় সেনাবাহিনীর জম্মু ও কাশ্মীর লাইট ইনফ্যান্ট্রির একজন সৈনিক ছিলেন। ২০১৯ সালের জানুয়ারিতে তাঁকে মরণোত্তরভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র প্রদান করা হয়েছিল। তিনি ভারতের জম্মু ও কাশ্মীর রাজ্যের কাশ্মীর অঞ্চল থেকে প্রথম অশোক চক্রের প্রাপক ছিলেন। জুন ২০১৯ সালে, নাজিরকে শ্রদ্ধা জানাতে ভারতীয় সেনাবাহিনী তাদের 'আর্মি গুডউইল স্কুল (এজিএস) ওজুর' নাম পরিবর্তন করে 'শহীদ ল্যান্স নায়েক নাজির আহমেদ ওয়ানী, অশোক চক্র, সেনা পদক ** আর্মি গুডভিল স্কুল উজুর' রেখেছিল।